पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी से निपटने के लिए सिविल सोसाइटी के लाेग भी आगे आने लगे हैं। अस्पतालों में बेडों की मारामारी के संकट को देखते हुए लोग खुद ही इसकी व्यवस्था करने में जुट गए हैं। ऐसा ही प्रयास ग्रेटर फरीदाबाद ओजोन पार्क सोसाइटी में किया गया। सोसाइटी के लोगों ने मिलकर अपने यहां छह बेड का कोविड आइसोलेशन सेंटर तैयार कर दिया है। सोसाइटी में रहने वाले दो डॉक्टर ऑनलाइन अपनी सेवाएं भी देंगे। साथ ही फोन कॉल पर नर्सिंग सेवाएं भी उपलब्ध कराई जा रही है। ये जानकारी ग्रेटर फरीदाबाद निवासी रिटायर्ड विंग कमांडर सतेंद्र दुग्गल ने दी।
उन्होंने बताया कि मंगलवार देरशाम से ओज़ोन पार्क सोसायटी में छह बिस्तरों वाले कोविड आइसोलेशन-कम-केयर सेंटर की पूजा कर विधिवत शुरुआत की गई। इस सेंटर में मरीज़ों के आराम के साथ साथ ऑक्सिजन सिलेंडर, व्हील चेयर समेत सभी व्यवस्थाएं है। एक नर्सिंग असिस्टेंट ऑन कॉल भी उपलब्ध कराया गया है। जो ना केवल ऑक्सिजन सिलेंडर का संचालन देखेगा बल्कि इंजेक्शन देने व ब्लड प्रेशर लेने के साथ साथ अन्य नर्सिंग असिस्टेंट के काम भी देखेगा। इसमें मरीज़ों की सुविधा व इलाज को देखते हुए उनके लिए एक छोटा सा लॉन भी है।
इन लोगों ने दिया है योगदान
उन्होंने बताया कि सोसाइटी में रहने वाले दो डॉक्टर भी इस सेंटर में ऑन कॉल सेवाए देंगे। सेंटर में व सोसायटी में मरीज़ों व उनके घरवालों के लिए यहां रहने वाली महिला वालंटियर विम्मी नेगी व दीपशिखा मुफ़्त खाना बनाकर वितरण कराने की जिम्मेंदारी संभाली है। जिसमें सुबह का नाश्ता, दोपहर व रात का खाना शामिल है। सेंटर के लिए भरे हुए ऑक्सिजन सिलेंडर देने का ज़िम्मा महिला वालंटियर नेहा कुमारी ने उठाया है। जो स्वयं प्लांट से सिलेंडर भरवाने और सेंटर व सोसायटी में पहुंचाने का काम कर रही हैं। इसी तरह सोसायटी में ही रहने वाली महिला डॉक्टर अदिति अपनी सेवाएं दे रही हैं। कोविड सेंटर में मनीष बंसल ने 50 किलो का भरा हुआ ऑक्सिजन सिलेंडर दान दिया। सोसायटी के उमाकांत वशिस्ठ, पवन शर्मा, संजीव शर्मा, नवाब सिंह यादव, सचिन अग्रवाल, विजय चौधरी, आरडबल्यूए के नुमाइंदे डीएम थोटे, सेक्रेटेरी संजय सांगवान, अध्यक्ष चेतन रावत,योगेश गुप्ता के साथ साथ लगभग 40 से अधिक लोगों ने सेंटर बनाने में योगदान दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn